በ13 ወራት ውስጥ ግንባታው የተጠናቀቀዉ የአዲስ አበባ ‹ሲልክሮድ አጠቃላይ ሆስፒታል›› ተመረቀ፡፡
በ13 ወራት ውስጥ ግንባታው የተጠናቀቀዉ የአዲስ አበባ ‹ሲልክሮድ አጠቃላይ ሆስፒታል›› ዓለማቀፍ ደረጃውን የጠበቀ እና በዘመናዊ የሕክምና መሳሪያዎች የተደራጀ ሆኖ ተመርቋል፡፡ የሀገር ውስጥ እና የውጭ ሀገር ሁለገብና ልዩ ሐኪሞች (ስፔሻሊስት) ተመድበውለታል፡፡የኢትዮጵያ መንግሥት የግል ባለሀብቶችን በጤናዉ ዘርፍ ለማሳተፍ ከፍተኛ ትኩረት የሰጠ ለመሆኑ ዶክተር ዋንግ ዣንዡ በተባሉ ቻይናዊ ባለሀብት የተገነባዉ ይህ ሆስፒታል አንዱ ማሳያእንደሆነም በምረቃ ሥነ ሥርዓቱ ተመላክቷል፡፡የአዲስ አበባ ሲልክሮድ አጠቃላይ ሆስፒታል ሜዲካል ዳይሬክተር ዶክተር ዋንግ ዣንዡ ሆስፒታሉ በአጭር ጊዜ እና ጥራቱን በጠበቀ መንገድ እንዲጠናቀቅ የቡድኑ ቁርጠኝነት ታላቅ አስተዋጽኦ እንደነበረው በመግለጽ ‹‹በጣም ደስ ብሎኛል፤ ድጋፍ ላደረጉልን ሁሉም ምሥጋና ማቅረብ አፈልጋለሁ፡፡ ሆስፒታሉ ዓለማቀፍ ደረጃዉን የጠበቀ ነዉ፡፡ ወደፊት አገልገሎታቸን ጥራት ያለዉ እንዲሆን በቁርጠኝነት እንሠራለን›› ብለዋል፡፡